hotchpotch/miracl-hf-unified huggingface dataset:
কে এম খালিদ বাবু
কে এম খালিদ বাবু বাংলাদেশের একজন রাজনীতিবিদ, সংস্কৃতি বিষয়ক মন্ত্রণালয় (বাংলাদেশ) প্রতিমন্ত্রী। তিনি বাংলাদেশের ময়মনসিংহ-৫ আসনের জাতীয় সংসদ সদস্য। তিনি নবম এবং একাদশ সংসদ নির্বাচনে বাংলাদেশ আওয়ামী লীগ এর প্রার্থী হিসেবে সংসদ সদস্য নির্বাচিত হয়েছেন। ২০১৮ সালের মন্ত্রী সভায় তিনি সংস্কৃতি বিষয়ক মন্ত্রণালয় (বাংলাদেশ) এর প্রতিমন্ত্রী হিসাবে দায়িত্ব পান।
১৯৮০-১৯৮১ সেশনে আনন্দ মোহন বিশ্ববিদ্যালয় কলেজ ছাত্র সংসদ এর ভিপি ছিলেন। ময়মনসিংহ জেলা ছাত্রলীগ, যুবলীগ, আওয়ামী লীগ ও মুক্তাগাছা উপজেলা আওয়ামী লীগের বিভিন্ন পদে ছিলেন তিনি। নবম এবং একাদশ সংসদ নির্বাচনে বাংলাদেশ আওয়ামী লীগ এর প্রার্থী হিসেবে সংসদ সদস্য নির্বাচিত হোন এবং ২০১৮ সালের মন্ত্রী সভায় তিনি সংস্কৃতি বিষয়ক মন্ত্রণালয় (বাংলাদেশ) এর প্রতিমন্ত্রী হিসাবে দায়িত্ব পান।
সপ্তম জাতীয় সংসদ সদস্যদের তালিকা
এটি সপ্তম জাতীয় সংসদ সদস্যদের একটি তালিকা, যারা সপ্তম জাতীয় সংসদে প্রতিনিধিত্ব করেছেন। এতে ১৯৯৬ সালের ১২ জুন অনুষ্ঠিত সাধারণ নির্বাচনে নির্বাচিত এবং সপ্তম সংসদের মেয়াদে অনুষ্ঠিত উপনির্বাচনে নির্বাচিত সদস্যদের নাম রয়েছে। এছাড়াও রয়েছে সংরক্ষিত আসনের মহিলা সদস্যদের নাম।
কায়েস উদ্দিন
ড.মুহাম্মদ কায়েস উদ্দিন একজন বাংলাদেশী শিক্ষাবিদ। তিনি বাংলাদেশে পরপর দু’টি গুরুত্বপূর্ণ বিশ্ববিদ্যালয় ইসলামী বিশ্ববিদ্যালয় এবং বাংলাদেশ উন্মুক্ত বিশ্ববিদ্যালয় এর উপাচার্য হিসেবে দায়িত্বরত ছিলেন।
কায়েস উদ্দিন ১৯৩৭ সালের ১৫ জুলাই চাঁপাইনবাবগঞ্জ জেলার গোমস্তাপুর উপজেলাস্থ আলীনগর ইউনিয়নে জন্মগ্রহণ করেন।
কায়েস উদ্দিন বিএসসি পাশ করেন রাজশাহী বিশ্ববিদ্যালয় থেকে। ১৯৫৭ সালে স্নাতক পরীক্ষায় ডিস্টিংশনসহ প্রথম বিভাগে প্রথম স্থান অধিকার করায় রাজশাহী বিশ্বদ্যিালয় কর্তৃপক্ষ কায়েস উদ্দিনকে স্বর্ণপদক প্রদান করে। ১৯৬১ সালে যুক্তরাজ্যের গ্লাসগো বিশ্ববিদ্যালয়ের পি.এইচ.ডি গবেষণার জন্য কমনওয়েল্থ স্কলারশীপ এবং ১৯৭৪ সালে ইম্পেরিয়াল কলেজ অব সায়েন্স এন্ড টেকনোলোজিতে পোস্ট-ডক্টরেল গবেষণার জন্য কমনওয়েল্থ একাডেমিক স্টাফ ফেলোশিফ লাভ করেন।
রিভা গাঙ্গুলি দাস
রিভা গাঙ্গুলি দাস গণপ্রজাতন্ত্রী বাংলাদেশে হর্ষবর্ধন শ্রিংলার পরবর্তী নিযুক্ত ভারতীয় হাইকমিশনার।
পূর্বে ইন্ডিয়ান কাউন্সিল ফর কালচারাল রিলেশনসের (আইসিসিআর)-এর মহাপরিচালক ছিলেন।
মুরাদ হাসান
মুরাদ হাসান বাংলাদেশের একজন রাজনীতিবিদ, স্বাস্থ্য ও পরিবার কল্যাণ মন্ত্রণালয়ের প্রতিমন্ত্রী। তিনি বাংলাদেশের জামালপুর-৪ আসনের জাতীয় সংসদ সদস্য। তিনি নবম এবং একাদশ জাতীয় সংসদ নির্বাচনে বাংলাদেশ আওয়ামী লীগ এর প্রার্থী হিসেবে সংসদ সদস্য নির্বাচিত হয়েছেন। ২০১৮ সালের মন্ত্রী সভায় তিনি স্বাস্থ্য ও পরিবার কল্যাণ মন্ত্রণালয় (বাংলাদেশ) এর প্রতিমন্ত্রী হিসাবে দায়িত্ব পান। 
মুক্তিযুদ্ধের সংগঠক, মুজিবনগর সরকারের অস্থায়ী বিচারপতি এবং জেলা আওয়ামী লীগ ও জেলা আইনজীবি সমিতির সাবেক সভাপতি এ্যাডভোকেট মতিয়র রহমান তালুকদারের ছেলে তিনি। ১৯৯০ সালে তিনি জামালপুর জিলা স্কুল থেকে এসএসসি, ১৯৯৩ সালে নটরডেম কলেজ থেকে এইচএসসি এবং ২০০০ সালে ময়মনসিংহ মেডিকেল কলেজ থেকে এমবিবিএস পাস করেন। মুরাদ হাসান বঙ্গবন্ধু শেখ মুজিব মেডিকেল বিশ্ববিদ্যালয়ে অনকোলজি বিভাগে কনসালটেন্ট হিসেবে কর্মরত।
তিনি নবম এবং একাদশ জাতীয় সংসদ নির্বাচনে সংসদ সদস্য নির্বাচিত হয়েছেন। স্বাস্থ্য ও পরিবার কল্যান মন্ত্রণালয় বিষয়ক সংসদীয় স্থায়ী কমিটির সদস্য ছিলেন তিনি। স্বাধীনতা চিকিৎসক পরিষদ (স্বাচিপ) ও একাত্তরের ঘাতক-দালাল নির্মূল কমিটিরও কেন্দ্রীয় সদস্য।
আশরাফ আলী খান খসরু
আশরাফ আলী খান খসরু একজন মুক্তিযোদ্ধা, রাজনীতিবিদ, মৎস্য ও প্রাণিসম্পদ মন্ত্রণালয়ের প্রতিমন্ত্রী।তিনি নেত্রকোনা-২ আসনের জাতীয় সংসদ সদস্য। তিনি নবম ও একাদশ জাতীয় সংসদ নির্বাচনে বাংলাদেশ আওয়ামী লীগ এর প্রার্থী হিসেবে সংসদ সদস্য নির্বাচিত হয়েছেন। ২০১৮ সালের মন্ত্রী সভায় তিনি মৎস্য ও প্রাণিসম্পদ মন্ত্রণালয় এর প্রতিমন্ত্রী হিসাবে দায়িত্ব পান।
তার বাবা নুরুল ইসলাম খান(এনআই খান)ছিলেন মুক্তিযুদ্ধের সংগঠক ও নেত্রকোণা পৌরসভার মেয়র ও জেলা আওয়ামী লীগের প্রতিষ্ঠাতা সদস্য এবং ১৯৭১ সনের ২৩ মার্চ নেত্রকোনায় প্রথম স্বাধীনতার পতাকা উত্তোলন করেছিলেন। তার মা হাজেরা আক্তার খান ওরফে মা হেনা ইসলাম ছিলেন মুক্তিযোদ্ধা ও জেলা আওয়ামী লীগের মহিলা বিষয়ক সম্পাদক।তিনি নেত্রকোণা সরকারি কলেজ থেকে বিএ পাশ করেন
১৯৬৯ সালে ছিলেন জেলা ছাত্রলীগের সাধারণ সম্পাদক ছিলেন। এছাড়া জেলা শ্রমিক লীগের সাধারণ সম্পাদক এবং জেলা আওয়ামী লীগের যুগ্ম সাধারণ সম্পাদক ছিলেন তিনি। নবম ও একাদশ জাতীয় সংসদ নির্বাচনে সংসদ সদস্য নির্বাচিত হয়েছেন। ২০১৮ সালের মন্ত্রী সভায় তিনি মৎস্য ও প্রাণিসম্পদ মন্ত্রণালয় এর প্রতিমন্ত্রী হিসাবে দায়িত্ব পান।
জাহিদ ফারুক
জাহিদ ফারুক শামীম একজন বাংলাদেশি রাজনীতিবিদ ও একাদশ জাতীয় সংসদ সদস্য। জাহিদ ফারুক শামীম বরিশাল-৫ আসন থেকে ২০১৮ সালে একাদশ জাতীয় সংসদ নির্বাচনে বাংলাদেশ আওয়ামী লীগের মনোনয়নে সংসদ সদস্য নির্বাচিত হন।
জাহিদ ফারুক শামীমের জন্ম বরিশাল জেলায়। তিনি উচ্চ শিক্ষিত।।
জাহিদ ফারুক শামীম রাজনীতিতে সক্রিয় এবং তিনি দ্বিতীয় বারের মতো সংসদ সদস্য নির্বাচিত হয়েছেন।
টেরি মুর (অভিনেত্রী)
টেরি মুর () নামে পরিচিত হেলেন লুয়েলা কফোর্ড (; জন্ম: ৭ জানুয়ারি ১৯২৯) হলেন একজন মার্কিন চলচ্চিত্র ও টেলিভিশন অভিনেত্রী। তিনি ১৯৫২ সালের "কাম ব্যাক, লিটল শেবা" চলচ্চিত্রে অভিনয় করে শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তার অভিনীত কয়েকটি ব্যবসাসফল চলচ্চিত্র হল "মাইটি ইয়ং জো" (১৯৪৯) ও "পেটন প্লেস" (১৯৫৭)। তার অভিনীত অন্যান্য চলচ্চিত্রগুলো হল "দ্য গ্রেট রুপার্ট" (১৯৫০), "টু অব আ কাইন্ড" (১৯৫১), "ম্যান অন আ টাইটরোপ" (১৯৫৩), "ড্যাডি লং লেগস" (১৯৫৫), "বিটুইন হেভেন অ্যান্ড হেল" (১৯৫৬), "বার্নার্ডিন" (১৯৫৭), "আ প্রাইভেট্‌স অ্যাফেয়ার" (১৯৫৯), এবং "হোয়াই মাস্ট আই ডাই?" (১৯৬০)।
তিনি হলিউডের স্বর্ণযুগের সর্বশেষ জীবিত তারকাদের একজন।
রুথ নেগা
রুথ নেগা (; জন্ম: ৭ জানুয়ারি ১৯৮২) হলেন একজন ইথিওপীয়-আইরিশ অভিনেত্রী। তিনি ২০১৬ সালে "লাভিং" চলচ্চিত্রে অভিনয় করে শ্রেষ্ঠ অভিনেত্রী বিভাগে একাডেমি পুরস্কার, ইন্ডিপেন্ডেন্ট স্পিরিটি পুরস্কার, ক্রিটিকস চয়েস চলচ্চিত্র পুরস্কার ও শ্রেষ্ঠ নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেছেন এবং শ্রেষ্ঠ অভিনেত্রী বিভাগে আইরিশ ফিল্ম অ্যান্ড টেলিভিশন পুরস্কার ও বাফটা উদীয়মান তারকা পুরস্কার অর্জন করেছেন।
তিনি "ক্যাপিটাল লেটারস" (২০০৪), "আইসোলেশন" (২০০৫), "ব্রেকফাস্ট অন প্লুটো" (২০০৫), ও "ওয়ারক্রাফট" (২০১৬) চলচ্চিত্রে অভিনয় করেছেন। পাশাপাশি তিনি বিবিসির মিনি ধারাবাহিক "ক্রিমিনাল জাস্টিস", আরটিই'র "লাভ/হেট", ইফোরের "মিসফিটস" এবং এবিসির "মার্ভেল্‌স এজেন্টস অব এস.এইচ.আই.ই.এল.ড."-এ অভিনয় করেছেন। ২০১৬ সাল তিনি এএমসি'র "প্রিচার" ধারাবাহিকে টিউলিপ ওহেয়ার চরিত্রে অভিনয় করছেন।
ওয়াজাখওয়া জেলা
ওয়াজাখওয়া জেলা (, ) আফগানিস্তানের পাক্তিকা প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে ওয়াজাখওয়া। অন্যান্য জেলার মত এই জেলাটিতেও সঠিক কোন জনসংখ্যার তথ্য পাওয়া যায়নি।
শালতোড়া বিধানসভা কেন্দ্র
শালতোড়া (বিধানসভা কেন্দ্র) ভারতীয় রাজ্য পশ্চিমবঙ্গের বাঁকুড়া জেলার একটি বিধানসভা কেন্দ্র। এই কেন্দ্রটি তপসিলি জাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৭ নং শালতোড়া (এসসি) বিধানসভা কেন্দ্রটি শালতোড়া এবং মেজিয়া এবং বনসুরিয়া, বড়শাল, লছমনপুর ও লাটিয়াবনি গ্রাম পঞ্চায়েত গুলি গঙ্গাজলঘাটী সমষ্টি উন্নয়ন ব্লক গুলির অন্তর্গত।
শালতোড়া বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত।
২০১১ সালের নির্বাচনে, তৃণমূল কংগ্রেসের স্বপন বাউড়ি ​​তার নিকটতম প্রতিদ্বন্দ্বী সিপিআই (এম) এর ষষ্ঠীচরণ বাউড়িকে পরাজিত করেন।
১৯৬২ সালের বিধানসভার নির্বাচনে, ডা. বিধান চন্দ্র রায় শালতোড়া বিধানসভা কেন্দ্র থেকে জয়ী হন।
ওর মামে জেলা
ওর মামে জেলা আফগানিস্তানের পাক্তিকা প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে ওর মামে। অন্যান্য জেলার মত এই জেলাটিতেও সঠিক কোন জনসংখ্যার তথ্য পাওয়া যায়নি। পাক্তিকা প্রদেশের ক্ষুদ্রতম জেলাগুলির মধ্যে এটি অন্যতম।
ইয়াহিয়াখেল জেলা
ইয়াহিয়াখেল জেলা (, ) আফগানিস্তানের পাক্তিকা প্রদেশের একটি অন্যতম জেলা।
ইউসুফখেল জেলা
ইউসুফখেল জেলা (, ) or ইউসুফ খেল আফগানিস্তানের পাক্তিকা প্রদেশের একটি অন্যতম জেলা।
ছাতনা বিধানসভা কেন্দ্র
ছাতনা (বিধানসভা কেন্দ্র) ভারতীয় রাজ্য পশ্চিমবঙ্গের বাঁকুড়া জেলার একটি বিধানসভা কেন্দ্র। 
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৮ নং ছাতনা বিধানসভা কেন্দ্রটি ছাতনা সমষ্টি উন্নয়ন ব্লক এবং ভেদুয়াশোল, ব্রহ্মানদিহা, হাটগ্রাম, ইন্দপুর এবং রঘুনাথপুর গ্রাম পঞ্চায়েত গুলি ইন্দপুর সমষ্টি উন্নয়ন ব্লক এর অন্তর্গত।
ছাতনা বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত।
২০০৬ সালের রাজ্য বিধানসভা নির্বাচনে, আরএসপির অনাথ বন্ধু মণ্ডল ছাতনা বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী তৃণমূল কংগ্রেসের মহেশ্বতা মণ্ডলকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। আরএসপি এর সুভাষ গোস্বামী পরপর ৬ বার জয়ী হন ২০০১ এবং ১৯৯৬ সালে তৃণমূল কংগ্রেস/কংগ্রেসের স্বপন মন্ডলকে পরাজিত করেন, ১৯৯১ সালে কংগ্রেসের শান্তি সিংহকে, ১৯৮৭ সালে কংগ্রেসের তপন ব্যানার্জীকে, ১৯৮২ সালে কংগ্রেসের অরুণ পাত্রকে এবং ১৯৭৭ সালে কংগ্রেসের কমলাকান্ত হেমব্রমকে পরাজিত করেন।
১৯৭২ এবং ১৯৭১ সালে কংগ্রেসের কমলাকান্ত হেমব্রম জয়ী হন। এসএসপি এর সুদর্শন সিং ১৯৬৯ সালে জয়ী হন। ১৯৬৭ সালে কংগ্রেসের জে. কোলে জয়ী হন। ১৯৬২ সালে কংগ্রেসের কমলাকান্ত হেমব্রম জয়ী হন। ১৯৫৭ সালে ছাতনা বিধানসভা যৌথ আসন ছিল। কংগ্রেসের ধীরেন্দ্রনাথ চট্টোপাধ্যায় এবং কমলাকান্ত হেমব্রম ১৯৫৭ সালে উভয়ই জয়ী হন। স্বাধীন ভারতের প্রথম নির্বাচন ১৯৫১ সালে, হিন্দু মহাসভা এর প্রবোধ চন্দ্র দত্ত এবং কংগ্রেসের কমলাকান্ত হেমব্রম উভয়ই জয়ী হন।
বোহিমিয়ান র‌্যাপসোডি
বোহিমিয়ান র‌্যাপসোডি ২০১৮ সালের ব্রিটিশ রক ব্যান্ড কুইনকে কেন্দ্র করে নির্মিত বায়োগ্রাফিকাল চলচ্চিত্র। চলচ্চিত্রটিতে ব্যান্ডের গায়ক ফ্রেডি মার্কারির জীবন, ১৯৭০ সালে ব্যান্ডে তার যোগদান এবং ১৯৮৫ সালে ওয়েম্বলি স্টেডিয়ামে তাদের পরিবেশনা ফুটিয়ে তোলা হয়েছে। চলচ্চিত্রটি যৌথভাবে প্রযোজনা করে টুয়েন্টিয়েথ সেঞ্চুরি ফক্স, নিউ রিজেন্সি এবং জিকে ফিল্মস। এর পরিচালক ব্রায়ান সিঙ্গার, রচয়িতা এ্যান্থনি ম্যাককার্টেন এবং প্রযোজক হলেন গ্রাহাম কিং এবং কুইনের সাবেক ম্যানেজার জিম বিচ। চলচ্চিত্রে অভিনয় করেন রামি মালেক, গোয়লিম লি, লুসি বয়নটন, বেন হার্ডি, জোসেফ মাজেল্লো, এইডান গিলেন, টম হল্যান্ডার এবং মাইক মাইয়ার্স। কুইনের সদস্য ব্রায়ান মে এবং রজার টেইলর চলচ্চিত্রটির সৃজনি ও সঙ্গীত পরামর্শক হিসেবে কাজ করেছেন।
জারঘুন শের জেলা
জারঘুন শের জেলা (, ), এছাড়াও উচ্চারণ করা হয়ে থাকে জারঘুন শাহির, এবং এছাড়াও কাতাওয়াজ জেলা অথবা খায়ের কোট জেলা নামেও পরিচিত, আফগানিস্তানের পাক্তিকা প্রদেশের একটি অন্যতম জেলা। জেলাটির কেন্দ্রীয় শহরের নাম হচ্ছে জারঘুন শের।
১৯৯৮ সালের আদমশুমারীর আনুমানিক হিসাব অনুযায়ী জেলাটির জনসংখ্যা প্রায় ৭৫,০০০ জন এর মতI যাইহোক ২০০৪ সালের জুন তারিখ, পর্যন্ত তালেবান সরকার কর্তৃক বৃহত্তর জারঘুন শাহর জেলা থেকে তিনটি নতুন জেলায় বিভক্ত করে দেন। যার ফলে নতুন জেলাগুলির নামকরণ করা হয়েছিল জনিখেল জেলা, ইয়াহিয়াখেল জেলা এবং ইউসুফখেল জেলা। ২০০৪ সালে হ্রাসকৃত জেলাটির জনসংখ্যা দাড়ায় ৩৮,০২৪ জন এর মত।
ঘূর্ণিঝড় পাইলিন
ঘূর্ণিঝড় পাইলিন (থাই: নীলকান্তমণি) বঙ্গোপসাগরে উৎপন্ন একটি ভয়ংকর ঘূর্ণিঝড় যা ২০১৩ সালের ৫ অক্টোবর ভারতের উড়িষ্যা রাজ্যের উপকূলে আঘাত হানে। ভারতের আবহাওয়া দফতরের মতে এটা ক্যাটাগরি চার মাত্রার ঘূর্ণিঝড়। মার্কিন নৌবাহিনীর ঘূর্ণিঝড় সতর্কীকরণ কেন্দ্র পাইলিনকে সুপার সাইক্লোন বা সর্বোচ্চ মাত্রার ঘূর্ণিঝড় বলে বর্ণনা করে। ভারতের উপদ্রুত এলাকার সমুদ্রবন্দরগুলোকে দশ নম্বর মহাবিপদ সংকেত দেখাতে বলা হয়। এর গতিপথ ভারত উপকূলের দিকে হলেও ঘূর্ণিঝড় কেন্দ্রের কাছে সাগর উত্তাল থাকায় বাংলাদেশের চট্টগ্রাম, কক্সবাজার ও মংলা সমুদ্র বন্দরকে দুই নম্বর দূরবর্তী হুঁশিয়ারি সঙ্কেত দেখাতে বলা হয়।
ঘূর্ণিঝড় পাইলিন শনিবার প্রথম আঘাত হানে ভারতীয় সময় রাত সোয়া ন'টার দিকে উড়িষ্যার উপকূলীয় গ্রাম গোপালপুরে। ভারতের আবহাওয়া দফতরের মতে ঘূর্ণিঝড়টি যখন গোপালপুরে আঘাত হানে তখন এর আওতায় বাতাসের গতি ছিল ঘন্টায় ২০০ হতে ২১০ কিলোমিটার। ঝড়ের কারণে উড়িষ্যার রাজধানী ভুবনেশ্বর সহ বিভিন্ন জায়গায় বিদ্যুৎ সংযোগ বিচ্ছিন্ন হয়ে যায়। ঘূর্ণিঝড় মোকাবেলায় ভারতের পূর্ব উপকূল জুড়ে সর্বোচ্চ সতর্কাবস্থা জারি করা হয়। অন্তত পাঁচ লক্ষ মানুষকে ঝুঁকিপূর্ণ অঞ্চলগুলো থেকে সরিয়ে নেয়া হয়। ঘূর্ণিঝড় মোকাবেলায় ভারত সরকার সেনাবাহিনী, নৌবাহিনী এবং বিমান বাহিনী সদস্যদের মোতায়েন করে। জাতীয় বিপর্যয় মোকাবেলা বাহিনীর প্রায় ২৩০০ সদস্যকে ঝুঁকিপূর্ণ অঞ্চলগুলোতে প্রস্তুত রাখে।
অরূপ চট্টোপাধ্যায়
অরূপ চট্টোপাধ্যায় (জন্ম: ২৩ জুন ১৯৫৮) একজন ভারতীয়-বংশোদ্ভূত ব্রিটিশ লেখক ও চিকিৎসক। কলকাতায় জন্মগ্রহণকারী চট্টোপাধ্যায় ১৯৮৫ সাল থেকে যুক্তরাজ্যের বাসিন্দা। "মাদার টেরিজা: দ্য আনটোল্ড স্টোরি" (মাদার টেরিজা: না বলা কথা) গ্রন্থের লেখক হিসেবে বিখ্যাত তিনি। এই গ্রন্থে মানবপ্রেম ও নিঃস্বার্থপরতার প্রতীকরূপে গণমাধ্যমে প্রচারিত ক্যাথলিক ধর্মপ্রচারক টেরিজার ভাবমূর্তিকে প্রশ্নবিদ্ধ করে প্রকৃত সত্য উদঘাটন করেছেন।
চট্টোপাধ্যায়ের সমালোচনার দ্বারা ক্রিস্টোফার হিচেন্সের প্রামাণ্যচিত্র "হেল'স এঞ্জেল" (নরকের দেবদূত) অনুপ্রাণিত হয়েছিল।
"মাদার টেরিজা: দ্য আনটোল্ড স্টোরি" প্রথম প্রকাশিত হয়েছিল ২০০২ সালে "মাদার টেরিজা: দ্য ফাইনাল ভার্ডিক্ট" নামে; ২০১৬ সালে যা পরবর্তীতে "মাদার টেরিজা: দ্য আনটোল্ড স্টোরি" শিরোনামে প্রকাশিত হয়। ম্যালকম ম্যাগারিজের প্রামাণ্যচিত্র "সামথিং বিউটিফুল ফর গড" (১৯৬৯) পরবর্তী পর্যায়ের টেরিজাকে নিয়ে পশ্চিমা গণমাধ্যমের উচ্ছ্বাসপূর্ণ প্রচারণাকে চট্টোপাধ্যায় অলীক গল্প বলে আখ্যায়িত করেছেন। চট্টোপাধ্যায়ের মতে, টেরিজাকৃত মানবসেবার দাবিগুলো অতিরঞ্জিত; টেরিজা কয়েকশো দুঃস্থ মানুষকে সেবা করলে তার নোবেল ভাষণে দশ হাজার মানুষকে সেবাদানের দাবি করেছেন। টেরিজা মুমূর্ষু অসংখ্য হিন্দু ও মুসলমানকে বলপূর্বক তাদের মৃত্যুশয্যায় খ্রিষ্টধর্মে ধর্মান্তর করেছেন। নোবেল পুরষ্কার পাওয়ার টেরিজা অনেক বড় বড় অনুদান পেয়েছেন যা তিনি তার সেবার মান উন্নতিকরণে ব্যয় করেননি। টেরিজার গর্ভপাতবিরোধিতার সমালোচনাও করেছেন চট্টোপাধ্যায়। বিশ্বের কুখ্যাত স্বৈরচারী একনায়ক, প্রতারক ও দুর্নীতিবাজ ব্যক্তিদের কাছ থেকে অর্থ অনুদান গ্রহণের জন্যেও চট্টোপাধ্যায় টেরিজার সমালোচনা করেছেন। অরূপ চট্টোপাধ্যায় বলেন, ভারত থেকে এখনো উপনিবেশী মানসিকতা দূর হয়নি, তাই সাধারণ মানুষ টেরিজার মতো সাদা মহিলাকে সমালোচনা করতে ভয় পায়।
জেরোক জেলা
জেরোক জেলা (), এছাড়াও বানান করা হয়ে থাকে জিরোক, আফগানিস্তানের পাক্তিকা প্রদেশের একটি অন্যতম জেলা, যেটি একসময়ে পাক্তিয়া প্রদেশের অংশ ছিল। জেলাটির প্রধান শহর জেরোক খস্ত-উরগুন রাস্তা বরাবর অবস্থিত।
জেরোক পাক্তিকা প্রদেশের একটি দূরবর্তী জেলা, এর পূর্বে খোস্ত প্রদেশের স্পেরা জেলা, নিকা জেলা দক্ষিণ-পশ্চিমে, পশ্চিমে উরগন জেলা এবং উত্তরে ওয়াজিরিস্তান অবস্থিত। জেলাটিতে মোট জনসংখ্যার ৪৩,১৯০ জন রয়েছে।
এখানকার মানুষজন প্রধানত পশতু ভাষায় কথা বলে থাকে কিন্তু জাদরান শব্দের সংমিশ্রনে।
জাতিগতভাবে জেরোকের মানুষ আখেন খিল, কিন্তু এছাড়াও নিম্নের কিছু উপজাতি রয়েছে:
আনাবা জেলা
আনাবা জেলা আফগানিস্তানের পাঞ্জশির প্রদেশের অন্যতম একটি জেলা। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
বাজারক জেলা
বাজারক জেলা আফগানিস্তানের পাঞ্জশির প্রদেশের অন্যতম একটি জেলা। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
দারাহ জেলা
দারাহ জেলা () আফগানিস্তানের পাঞ্জশির প্রদেশের অন্যতম একটি জেলা। জেলাটির কেন্দ্রীয় শহরের নাম হচ্ছে দারাহ নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
খেঞ্জ জেলা
খেঞ্জ জেলা পাঞ্জশির প্রদেশের বৃহত্তম একটি জেলা। এখানে প্রায় ১১০,০০০ এরও বেশি জনসংখ্যার বসতি রয়েছে। পাঞ্জশির প্রদেশের এই অংশে পান্নার ঘাটি খনন করা হয়। এখানে প্রায় ১৫৪টির মত গ্রাম রয়েছে, যার মধ্যে উল্লেখযোগ্য কিছু গ্রাম হচ্ছে: জঙ্গল আবল গ্রাম, মাতা গ্রাম, ইশকেশো গ্রাম, পায়াত গ্রাম, পুশঘুর গ্রাম রয়েছে। খেঞ্জ জেলা হচ্ছে মূলত পান্না এর খনির জন্য বিখ্যাত। এখানকার মানুষেরা কৃষি কাজ এবং খনির কাজ করে জীবিকা নির্বাহ করে থাকেন।
লাইন ৩ (মুম্বই মেট্রো)
মুম্বাই মেট্রোর মেট্রো ৩, যা কোলাবা-বান্দ্রা-এইইপিজেড লাইন নামেও পরিচিত। এটি ভারতের মুম্বই শহরের জন্য মেট্রো ব্যবস্থার একটি অংশ, যার নির্মাণ কাজ চলছে। এই লাইনের নির্মান কাজ সম্পন্ন হলে ৩৩.৫ কিলোমিটার দীর্ঘ লাইনটি মুম্বাইয়ের প্রথম ভূগর্ভস্থ মেট্রো লাইন হবে। মেট্রো লাইনটি শহরের দক্ষিণের কাফে প্যারেড ব্যবসা জেলাকে ২৬ টি ভূগর্ভস্থ এবং একটি ভূপৃষ্ঠ স্টেশন দ্বারা শহরের উত্তর-কেন্দ্রীয় অংশের "এসইইইপিজেড"-এর সঙ্গে সংযুক্ত করবে। লাইনের ট্র্যাক দুটি আদর্শ গেজ দ্বারা নির্মিত হচ্ছে। এই মেট্রো লাইনটির নির্মানে ব্যয় হবে ₹২৩,১৩৬ কোটি টাকা (৩.২ বিলিয়ন মার্কিন ডলার)। লাইন ৩ বান্দ্রা এবং চার্চগেটের মধ্যবর্তী ওয়েস্টার্ন লাইনের যাত্রী চাপ হ্রাস ছাড়াও সড়ক দুর্ঘটনা হ্রাস করবে বলে প্রত্যাশায় রয়েছে।
প্রকল্পটি মুম্বাই মেট্রো রেল কর্পোরেশন লিমিটেড (এমএমআরসিএল) দ্বারা বাস্তবায়ন করা হচ্ছে। লাইনটি কাফে প্যারডে শুরু হয়ে নারিমান পয়েন্ট, চার্চগেট, সিএসএমটি, গিরগাঁও, ভার্লি, দাদার, মাহিম, কালীনা ইউনিভার্সিটি, বান্দ্রা, বান্দ্রা-কুরলা কমপ্লেক্স, সান্তাক্রুজ (পূর্ব) এবং মুম্বাই বিমানবন্দরের অভ্যন্তরীণ ও আন্তর্জাতিক টার্মিনালগুলি অতিক্রম করবে, অন্ধের এমআইডিসি এর মাধ্যমে এবং এসইইপিজেড'য়ে শেষ হবে।
লাইনের বান্দ্রা কুড়লা কমপ্লেক্স এবং ধারাবীর স্টেশন দুটির মধ্যবর্তী ১.২ কিলোমিটার অংশ মিঠী নদী নিচে নির্মিত হবে। কলকাতা মেট্রো লাইন ২-এ হুগলি নদীর নিচে সুড়ঙ্গ নির্মানের পরে এটি ভারতের দ্বিতীয় জলের নীচে নির্মিত মেট্রো রেল সুড়ঙ্গ হবে।
৩৩.৫ কিমি দীর্ঘ ও ₹২৩,১৩৬ কোটি টাকার মেট্রো রেলপথের নির্মান প্রকল্পে পাঁচটি প্রধান সংস্থা রয়েছে। সংস্থাগুলি হল- এমএমআরসিএল (মুম্বাই মেট্রো রেল কর্পোরেশন লিমিটেড), পাডকো, এমএমআরডিএ, সিআরসি (চীন)। প্রকল্পের জন্য মূল (৬৫%) অর্থ জাইকা (জাপান ইন্টারন্যাশনাল কোঅপারেশন এজেন্সি) থেকে ১৩,২৩৫ কোটি টাকা স্বল্প সুদের ঋণ দ্বারা গৃহীত হয়েছিল। অবশিষ্ট অর্থ ভারত সরকার এবং মহারাষ্ট্র সরকার থেকে প্রদান কারা হয়েছে।
মুম্বাই মহানগর অঞ্চল উন্নয়ন কর্তৃপক্ষ (এমএমআরডিএ) কর্তৃক প্রকাশিত একটি মাস্টার প্ল্যানের অংশ হিসেবে, কোলাবা থেকে বান্দ্রা পর্যন্ত ২০ কিমি মেট্রো লাইন জানুয়ারী ২০১৪ সালে ঘোষণা করা হয়েছিল। এই পরিকল্পনায় মোট ১৪৬ কিলোমিটার (৯১ মাইল) ট্র্যাক রয়েছে, যার মধ্যে ৩২ কিলোমিটার (২০ মাইল) ভূগর্ভস্থ হওয়ার প্রস্তাব দেওয়া হয়েছিল। এমএমআরডিএ ২০১১ সালে একটি বর্ধিত কোলাবা-বান্দ্রা-এসইইপিজেড মেট্রো লাইনের পরিকল্পনা প্রকাশ করেছে। এর আগের পরিকল্পনা অনুসারে, কোলাবা থেকে বান্দ্রা ২০ কিলোমিটারের মেট্রো লাইন নির্মাণ করার পরিকল্পনা করা হয়েছিল। যার মধ্যে কোলাবা থেকে মহলক্ষ্মী পর্যন্ত ১০ কিলোমিটার (৬.২ মাইল) লাইন ভূগর্ভস্থ সুড়ঙ্গ হিসাবে নির্মিত হবে এবং তারপর মহলক্ষ্মী থেকে বান্দ্রা পর্যন্ত উড়ালপথে নির্মিত হওয়ার কথা ছিল। এমএমআরডিএ যাত্রী সংখ্যা বাড়ানোর জন্য ছত্রপতি শিবাজী আন্তর্জাতিক বিমানবন্দর পর্যন্ত লাইন প্রসারিত করার সিদ্ধান্ত নিয়েছে।
লাইন ৩- এ ২৭ টি স্টেশন থাকবে, যার মধ্যে আরে ডিপো হবে ভূপৃষ্ঠ স্টেশন এবং অন্য ২৬ টি স্টেশন হবে ভূগর্ভস্থ স্টেশন। স্টেশনগুলি প্লাটফর্ম স্ক্রিন ডোর দিয়ে সজ্জিত করা হবে।
পারিয়ান জেলা
পারিয়ান জেলা আফগানিস্তানের পাঞ্জশির প্রদেশের অন্যতম একটি জেলা। জেলাটির কেন্দ্রীয় শহরের নাম হচ্ছে পারিয়ান নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
রোখা জেলা
রোখা জেলা () আফগানিস্তানের পাঞ্জশির প্রদেশের অন্যতম একটি জেলা। জেলাটির কেন্দ্রীয় শহরের নাম হচ্ছে রোখা নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
শতুল জেলা
শতুল জেলা () আফগানিস্তানের পাঞ্জশির প্রদেশের অন্যতম একটি জেলা। জেলাটির কেন্দ্রীয় শহরের নাম হচ্ছে রোখা নামক শহর। আফগানিস্তানের অন্যান্য জেলার মত জেলাটিতে সঠিক জনসংখ্যার কোন তথ্য পাওয়া যায়নি।
রাজস্থান বিধানসভা নির্বাচন, ২০১৮
ভারতের রাজস্থান রাজ্যে ৭ ডিসেম্বর ২০১৮তে বিধান সভা নির্বাচন অনুষ্ঠিত হয়। এই নির্বাচন একটি পর্যায়ে অনুষ্ঠিত হয়েছিল। ভারতীয় জাতীয় কংগ্রেস সর্ববৃহৎ দল প্রতিপন্ন হয়। ২০১৩ সালে রাজস্থান বিধানসভায় ভারতীয় জনতা পার্টি সংখ্যাগরিষ্ঠতা লাভ করেছিল।
পূর্বতন রাজস্থান বিধানসভার কার্য্যকাল ২০ জানুয়ারি ২০১৯তে সমাপ্ত হয়। নির্বাচনে ভারতীয় জাতীয় কংগ্রেস ও ভারতীয় জনতা পার্টির মধ্যে মূল প্রতিদ্বন্দ্বিতা প্রতিলক্ষিত হয়। পরে আম আদমি পার্টি, বহুজন সমাজ পার্টি, বাম-গণতান্ত্রিক মোর্চা প্রতিদ্বন্দ্বিতা করে। এমএলএ, এমপি সহ কয়েকজন বিজেপির নামী-দামী নেতার আগমন ভারতীয় জাতীয় কংগ্রেসে নির্বাচনের ঠিক আগে দেখা যায়। কয়েকজন কংগ্রেসী নেতাও বিজেপিতে যোগদান করেছিলেন নির্বাচনের ঠিক আগে।
নির্বাচন ৭ ডিসেম্বরে অনুষ্ঠিত হয়েছিল। ফলাফল ১১ ডিসেম্বরে ঘোষিত হয়।
প্রায় সংখ্যক এগজিট পোলে ভারতীয় জাতীয় কংগ্রেসের জয়ের ভবিষ্যৎবাণী করা হয়েছিল।
বাগরাম জেলা
বাগরাম জেলা () আফগানিস্তানের পারওয়ান প্রদেশের একটি অন্যতম জেলা। জেলাটির আসন বাগরামে অবস্থিত, যেটি কাবুলের রাজধানী থেকে প্রায় ৬০ কিলোমিটার উত্তরে অবস্থান করছে। ভৌগলিক অবস্থান অনুযায়ী জেলাটির দক্ষিণে কাবুল জেলা, পূর্বে শিনওয়ারি জেলা এবং উত্তরে চাহারিকার জেলার সীমানা অবস্থিত।
নতুন শরাইঘাট সেতু
নতুন শরাইঘাট সেতু বা শরাইঘাটের দ্বিতীয় সেতু অসমের উত্তর ও দক্ষিণ পার সংযোগী একটি পথ সেতু। এই সেতুটি পুরানো শরাইঘাট সেতুর কাছে ব্রহ্মপুত্র নদের ওপরে অবস্থিত। এটি ব্রহ্মপুত্রের উত্তর পারের আমিনগাঁও এবং দক্ষিণপারের পাণ্ডুর মাঝে সংযোগ স্থাপন করেছে। এর নির্মানকার্য ২০০৭ সালে আরম্ভ হয়েছিল। এর মোট দৈর্ঘ্য ১,৪৯৩.৫৯ মিটার তথা মোট ব্যয় প্রায় ₹৪৭৫ কোটি।
তিন লেন যুক্ত এই সেতু ২০১৭ সালের ২৮ জানুয়ারি তারিখে কেন্দ্রীয় পথ পরিবহন ও রাজমার্গ মন্ত্রী নিতিন গড়করি সরকারিভাবে উদ্বোধন করেন। উদ্বোধন কার্যসূচীতে কেন্দ্রীয় রেল রাজ্যমন্ত্রী রাজেন গোহাঁই, অসম সরকারের উদ্যোগ ও পরিবহণ মন্ত্রী চন্দ্রমোহন পাটোয়ারি, গড়কাপ্তানী মন্ত্রী পরিমল শুক্লবৈদ্য এবং জলসম্পদ মন্ত্রী কেশব মহন্ত উপস্থিত ছিলেন।
দ্য মিশনারি পজিশন: মাদার টেরিজা ইন থিওরি অ্যান্ড প্র্যাকটিস
দ্য মিশনারি পজিশন: মাদার টেরিজা ইন থিওরি অ্যান্ড প্র্যাকটিস (ইংরেজি: "The Missionary Position: Mother Teresa in Theory and Practice"; বাংলা: ধর্মপ্রচারক অবস্থান: তত্ত্বে ও কর্মে মাদার টেরিজা) হল ব্রিটিশ-আমেরিকান সাংবাদিক ক্রিস্টোফার হিচেন্সকর্তৃক রচিত, ১৯৯৫ সালে প্রকাশিত একটি প্রবন্ধগ্রন্থ। ১২৮ পৃষ্ঠার প্রবন্ধগ্রন্থটি ক্যাথলিক ধর্মপ্রচারক মেরি টেরিজা বোজাঝিউ-এর কর্ম ও দর্শনকে সমালোচনা করে রচিত।
একজন গ্রন্থসমীক্ষক গ্রন্থটির সারাংশ করে বলেছিলেন, গরিবদের অনিঃশেষ দুর্দশার উৎস হিসেবে ব্যবহার করে মৌলবাদী ক্যাথলিক খ্রিষ্টান ধর্মবিশ্বাসকে ছড়িয়ে দিতে টেরিজা যতটা আগ্রহী ছিলেন, ততটা তাদের দারিদ্র্য লাঘবে তিনি আগ্রহী ছিলেন না।
হিচেন্স টেরিজা বোজাঝিউকে সমালোচনা করেছেন কয়েকবার । "দ্য নেশন"-এ ১৯৯২ সালে প্রকাশিত একটি কলামে হিচেন্স টেরিজার সমালোচনা করেন। ১৯৯৩ সালে একটি সাক্ষাৎকারে হিচেন্স বলেন, আমরা অন্যদের ধর্মবিশ্বাসকে কুসংস্কার বলে তুচ্ছতাচ্ছিল্য করি অথচ নিজেদের ধর্মবিশ্বাস ও সন্তদের সমালোচনা সাহস পাই না। ১৯৯৪ সালে তিনি একটি ব্রিটিশ চ্যানেলে তিনি "হেল'স এঞ্জেল" (নরকের দেবদূত) নামে প্রামাণ্য তথ্যচিত্র উপস্থাপন করেন।
গ্রন্থটির ভূমিকায় টেরিজা হাইতির স্বৈরাচারী ও দুর্নীতিবাজ রাষ্ট্রপতি জঁ ক্লদ দুভেলিয়েরের কাছ থেকে পুরষ্কারগ্রহণ প্রসঙ্গে আলোচনা করে হিচেন্স বলেছেন, দুর্নীতিবাজ দুভেলিয়েরের পরিবারের সাথে টেরিজার দীর্ঘ সম্পর্ক ছিল এবং টেরিজা তাদের পরিবারের স্তুতি গেছেন। হিচেন্স বিশ্বের অন্যান্য কুখ্যাত ব্যক্তির সাথে টেরিজার সুসম্পর্ক বজায় রেখে অনুদান গ্রহণকে সমালোচনা করে তার সাধু ভাবমূর্তিকে প্রশ্নবিদ্ধ করেছেন।
প্রথম অধ্যায়ে গণমাধ্যমে প্রচারিত টেরিজার ভাবমূর্তি হিচেন্স আলোচনা করেন, বিশেষত ১৯৬৯ সালে বিবিসিতে প্রচারিত তথ্যচিত্র "সামথিং ওয়ান্ডারফুল ফর গড" যা টেরিজাকে পশ্চিমা গণমাধ্যমের পাদপ্রদীপে নিয়ে এসেছিল।"সামথিং ওয়ান্ডারফুল ফর গড-"এ নির্মাতা ম্যালকম ম্যাগারিজ দাবি করেন টেরিজার মৃত্যুপথযাত্রী আলয়ের অন্ধকার কক্ষও যে ক্যামেরা দেখা যাচ্ছে তা একটি অলৌকিক ঘটনা। হিচেন্স তথ্যচিত্রের চিত্রগ্রাহকের উদ্ধৃতি দিয়ে বলেন ম্যাগারিজ যা অলৌকিক ঘটনা বলে দাবি করেছেন তা বস্তুত সাম্প্রতিক ও উন্নত ক্যামেরার ব্যবহারের ফল। হিচেন্স আরও বলেন, কলকাতাকে যেভাবে দারিদ্র্যময় দেখিয়ে 'নরককুণ্ড' বলা হয়েছে তাও সঠিক নয়।
দ্বিতীয় অধ্যায়ে হিচেন্স বলেন, টেরিজা নিজের খ্রিষ্ট ধর্মবিশ্বাস ও যশ নিয়ে ব্যতিব্যস্ত, গণমাধ্যমের প্রচারিত হয়ে থাকে টেরিজা দুঃস্থদের সেবা করছেন। তৃতীয় অধ্যায়ে হিচেন্স দেখান যে ক্ষমতাহীনের সাথে ক্ষমতাবানের লড়াইয়ে সবসময় ক্ষমতাবানের পক্ষ নিয়েছেন, যেমন ভোপালের বিপর্যয়ে ইউনিয়ন কার্বাইডের পক্ষ নিয়েছেন, রোনাল্ড রিগানের সমর্থন করেছেন, এমনকি নিকারাগুয়া গিয়ে সন্ডিস্টাদের বিরুদ্ধে টেরিজা সিআইএ-সমর্থিত কন্ট্রাদের সমর্থন দিয়েছেন।
অপারেশন বাওয়ারিয়া
অপারেশন বাওয়ারিয়া ছিলো ১৯৯৬-২০০৫ সালে দক্ষিণ ভারতের জাতীয় রাজপথের কাছাকাছি আবাসিক এলাকায় সংগঠিত ডাকাতি, হত্যা ও ডাকাতির বিরুদ্ধে অভিযান।বাওয়ারিয়া গ্যাং একাধিক রাজ্যে অপরাধে জড়িত ছিল। তারা লরি গ্যাং নামেও পরিচিত ছিল।
গুম্মিদিপুদ্দি এমএলএর হত্যাকান্ডের পর তামিল নাড়ু, অন্ধ্রপ্রদেশ, কর্নাটকের মহাসড়কের আশেপাশে আবাসিক এলাকায় ডাকাতি করা ডাকাতদের ধরতে এই অভিযান চালু করা হয়।
কংগ্রেস নেতা ঠালামুথু নাতারাজান, ডিএমকে নেতা গাজেন্দ্রান সহ গুরুত্বপূর্ণ ব্যাক্তিদের হত্যার এবং ডাকাতির প্রধান সন্দেহভাজন ছিল।দলটি ট্রাকে করে উত্তর থেকে দক্ষিণে মালামাল স্থানান্তরের সময় ধনী ব্যাক্তিদের বাড়িতে হামলা করতো।
শ্রীরামুম্বুদুরে, তারা একজন স্কুলছাত্রীকে হত্যা করে এবং ডাকাতির সময় তার বাবা-মাকে আহত করে। প্রায় ২০০ টি ডাকাতি মামলায় জড়িত থাকার জন্য নয়টি রাজ্যের পুলিশ তাঁকে খুজছিলো।তার সাম্প্রতিক ডাকাতি মধ্যে একটিতে এআইএডিএমকেএর এমএলএ সুদর্শনসনাকে গুলি করে হত্যা এবং তার বাড়ি লুট করা হয়েছিল।
২০০৪ সালের জানুয়ারিতে গামিদিপুন্ডি থেকে এআইএডএমকে বিধানসভা কেন্দ্রীয় নেতা সুদর্শনসনা হত্যার পর বাওয়ারিয়া অপরাধীদের বিরুদ্ধে অভিযান শুরু হয়। তামিলনাড়ু, কর্ণাটক ও অন্ধ্রপ্রদেশের জাতীয় সড়কের কাছাকাছি ধনী বাড়িতে যখন সশস্ত্র ডাকাতরা হামলা দিচ্ছিল, তখন তামিলনাড়ুর মুখ্যমন্ত্রী জয়ললিতা জয়রাম অপরাধীদের বিরুদ্ধে কঠোর ব্যবস্থা নেওয়ার নির্দেশ দিয়েছিলেন। পুলিশের মহাপরিচালক এস আর জঙ্গীদ ও অতিরিক্ত মহাপরিচালক সঞ্জয় অরোরা তদন্তের জন্য একটি দলকে নেতৃত্ব দেন।
তদন্ত শুরু হওয়ার কয়েকদিন পরে দলটি মোডাস অপারেন্ডির সাথে গ্যাংয়ের আঙুলের ছাপ মেলান।তারা ধারণা করেছিল যে ভারতের বিভিন্ন অংশে খুনগুলো একই গোষ্ঠীর দ্বারা পরিচালিত হয়েছিল। দলটি উত্তরপ্রদেশ পুলিশ ও কেন্দ্রীয় গোয়েন্দা সংস্থার সমন্বয়ে গঠিত হয়েছিলো।
নির্দিষ্ট তথ্য অনুসরণ করে, দলটি প্রাথমিক পর্যায়ে কনৌজে একটি বাড়িতে আক্রমণ করে। ইউ.পি. বিশেষ টাস্ক ফোর্সের সহযোগিতায় তারা বাওয়ারিয়া ও তার স্ত্রী বেনা দেবীকে আটক করেছিল,তখন তারা কাছাকাছি একটি বড় ডাকাতির প্রস্তুতি নিচ্ছিল।তারা পাল্টা হামলা করলেও পুলিশ দম্পতিকে আটক করে এবং তাদেরকে হেফাজতে নিয়ে যায়।পুলিশ সূত্র জানায়, দুজনকে জিজ্ঞাসাবাদের জন্য একটি অজানা গন্তব্যে নিয়ে যাওয়া হয়েছিল।
জানুয়ারী ২০০৫ থেকে শুরু করে, দলটি তাদের ব্যবহৃত চার ট্রাকসহ দেশের বিভিন্ন অংশে দশ বাওয়ারিয়ার গ্যাং সদস্যকে আটক করে।
গ্রেফতারের পর উত্তরাঞ্চলের জেলাগুলিতে কোন ডাকাতি মামলা হয়নি।
পরবর্তী আট বছরে দলটি অপরাধীদের খুজে এবং অবশেষে তারা রাজস্থানে অবশিষ্ট গ্যাং সদস্যকে খুঁজে পায়।
২০১৭ সালে মুক্তিপ্রাপ্ত, এইচ. বিনোথ পরিচালিত তামিল থিরান অধিগারাম অন্ধ্রু চলচ্চিত্রটি এই ঘটনার উপর ভিত্তি করে তৈরি করা হয়েছিলো।
ক্রিস্টোফার হিচেন্স
ক্রিস্টোফার এরিক হিচেন্স (১৩ এপ্রিল ১৯৪৯ - ১৫ ডিসেম্বর ২০১১) একজন ব্রিটিশ প্রাবন্ধিক, বাগ্মী, সাংবাদিক, লেখক, সাহিত্য ও সমাজ সমালোচক। হিচেন্স ৩০টির অধিক গ্রন্থের রচয়িতা, সহরচয়িতা, সম্পাদক বা সহসম্পাদক। হিচেন্স "নিউ স্টেটসম্যান, দ্য নেশন, দ্য উইকলি স্ট্যান্ডার্ড, দ্য আটলান্টিক, লন্ডন রিভিউ অব বুকস, দ্য টাইমস লিটেরারি সাপ্লিমেন্ট, স্লেট, ফ্রি ইনকোয়ারি, ও ভ্যানিটি ফেয়ার" প্রভৃতি পত্রিকায় লিখতেন।
ভাবাদর্শের দিক থেকে হিচেন্স ছিলেন গণতান্ত্রিক সমাজতন্ত্রী ও মার্ক্সবাদী। হিচেন্স তার লেখনীতে বিল ক্লিনটন, হেনরি কিসিঞ্জার, মেরি টেরিজা বোজাঝিউ, ড্যায়ানা প্রমুখের কঠোর সমালোচনা করেন।
হিচেন্স একজন নাস্তিক চিন্তক। তার প্রখ্যাত বাণী, 'যা প্রমাণ ছাড়া দাবি করা যায়, তা প্রমাণ ছাড়া খারিজ করা যায়।'
থিনিস
থিনিস বা থিস হল প্রাচীন মিশরের একটি জনপদের গ্রিক নাম। মিশরীয় ভাষায় এই জনপদ "চেনি" নামে পরিচিত ছিল। আবিডোসের নিকটবর্তী কোনও অঞ্চলে অবস্থিত এই জনপদটি প্রথম ও দ্বিতীয় রাজবংশের আমলে মিশরের রাজধানী ছিল। এখনও পর্যন্ত অনাবিষ্কৃত হলেও বহু প্রাচীন লেখকের লেখাতেই এর উল্লেখ পাওয়া গেছে। এঁদের মধ্যে বিখ্যাত প্রাচীন ঐতিহাসিক মানেথোর নাম বিশেষভাবে উল্লেখযোগ্য। তিনি থিনিসকেন্দ্রিক একটি উপজাতি সংঘের নেতা হিসেবে মেনেস বা নারমের'এর নাম উল্লেখ করেন; এই মেনেসের নেতৃত্বেই মিশর ঐক্যবদ্ধ হয় ও তিনি মিশরের প্রথম ফারাও হিসেবে গণ্য হন।
তৃতীয় রাজবংশের আমল থেকে থিনিসের গুরুত্ব দ্রুত কমতে থাকে। রাজধানী সরে যায় মেমফিসে। পরবর্তী যুগে থিনিস আর কখনোই আগের গুরুত্ব ফিরে পায়নি। তবে আদি রাজত্বের সময়কালীন মূল প্রশাসনিক কেন্দ্র হিসেবে প্রাচীন মিশরীয় ধর্মশাস্ত্রে থিনিস ধীরে ধীরে একটি রূপকথার নগরীতে পরিণত হয়; যেমন বুক অব দ্য ডেড বা "মৃতের বইতে" এই নগর স্বর্গের এক স্থান হিসেবে উল্লিখিত।
জয়শ্রী গোস্বামী মহন্ত
জয়শ্রী গোস্বামী মহন্ত একজন ভারতীয় রাজনৈতিক নেত্রী তথা সাহিত্যিক। তিনি উচ্চ সদন রাজ্যসভাতে অসমকে প্রতিনিধিত্ব করেছেন। তিনি অসম গণ পরিষদের সদস্য এবং অসমের প্রাক্তন মুখ্যমন্ত্রী প্রফুল্ল কুমার মহন্তর পত্নী। তিনি অসমীয়া সাহিত্যের একজন লেখিকা তথা শিক্ষাবিদ হিসাবে পরিচিত। ২০১৮ সালে ভারত সরকার তাঁকে ভারতের চতুর্থ অসামরিক সম্মান পদ্মশ্রী প্রদান করে।
মিহির কান্তি চৌধুরী
মিহির কান্তি চৌধুরি (জন্ম: ১৯৪৭) একজন ভারতীয় অজৈব রসায়নবিদ তথা তেজপুর বিশ্ববিদ্যালয়ের ভূতপূর্ব উপাচার্য। তিনি ডাই হাইড্রজেনের যৌগ সংশ্লেষণ এবং ধাতু ও অধাতুর ফ্লোরিন যৌগের অধ্যয়নের জন্য পরিচিত। তিনি বৈজ্ঞানিক ও ঔদ্যোগিক গবেষণা পরিষদ এবং ভারতীয় রাষ্ট্রীয় বিজ্ঞান একাডেমীর নির্বাচিত ফেলো। ভারত সরকার তাঁকে রসায়ন বিজ্ঞানের জন্য প্রাগ্রসর অবদানের জন্য ১৯৮৯ সালে 
শান্তিস্বরূপ ভাটনাগর পুরস্কার প্রদান করে। এই পুরস্কার ভারতের সর্বোচ্চ বৈজ্ঞানিক পুরস্কার।
রং বেরঙের কড়ি
রং বেরঙের কড়ি পরিচালক রঞ্জন ঘোষের লেখা এবং পরিচালিত একটি ২০১৭ সালের ভারতীয় বাংলা চলচ্চিত্র। রঞ্জন ঘোষের প্রথম পরিচালনা বিখ্যাত হৃদ মাঝারে সিনেমাটির পর এটি তাঁর দ্বিতীয় চলচ্চিত্র। এটি ক্যামেলিয়া প্রোডাকশন্স প্রাইভেট লিমিটেড দ্বারা প্রযোজিত।
নভেম্বরে ২০১৬ সালে ভারত সরকারের অকস্মাৎ মুদ্রারহিতকরণের ফলসরূপ রং বেরঙের কড়ি তৎক্ষণাৎ জাতীয় স্তরে একাধিকের আগ্রহ অর্জন করে। মুদ্রারহিতকরণের পর্বটি দেশে উত্তেজনার মহল সৃষ্টি করে। এই চলচ্চিত্রটি সম্ভবত বাংলাতে প্রথম চলচ্চিত্র যেখানে অর্থ (পয়সা কড়ি) প্রায় একটি পৃথক চরিত্রে ফুটে ওঠে।
রঞ্জন ঘোষের পরামর্শদাতা, সুপ্রসিদ্ধ লেখক-পরিচালক-অভিনেত্রী অপর্ণা সেন চলচ্চিত্রের ক্রিয়েটিভ কন্সালটেন্টের রূপে ছিলেন। চলচ্চিত্রের চিত্রনাট্য দ্বারা সংবেশিত হয়ে তথা অর্থের বিভিন্ন রঙের এই ধারণাটি পছন্দ হওয়ার দরুন তিনি ক্রিয়েটিভ কনসালট্যান্টের রূপের থাকার নির্ণয় নেন। "রং বেরঙের কড়ি" চারটি ছোট গল্পের সংগ্রহ এবং এসিনেমায় বিভিন্ন চরিত্রে অভিনয় করেন জাতীয় পুরস্কার প্রাপক অভিনেত্রী ঋতুপর্ণা সেনগুপ্ত, প্রবীণ সিনে তারকা চিরঞ্জিত চক্রবর্তী, সমালোচক দ্বারা প্রশংসিত অভিনেতা ঋত্বিক চক্রবর্তী, সোহম, খরাজ, অরুণিমা ঘোষ, অর্জুন চক্রবর্তী, ঋতব্রত মুখোপাধ্যায় এবং অন্যান্যরা।
চারটি গল্পের সমগ্র - প্রতিটি গল্প থেকে উঠে আসছে টাকার একটি ভিন্ন রঙ।
প্রথম গল্প (লাল - ভালোবাসা) -
দ্বিতীয় গল্প (নীল - বিরহ) –
তৃতীয় গল্প (চমকদার - লাভ) –
চতুর্থ গল্প (সাদা - ক্ষতি) –
প্রতিটি গল্পে তিনটি মূল চরিত্র রয়েছে।দুবাই আন্তর্জাতিক চলচ্চিত্র উৎসবের ১৪তম সংস্করণে রং বেরঙের কড়ি বাজার প্রস্তাবিত চলচ্চিত্র হিসেবে নির্বাচিত হয় এবং এই চলচ্চিত্রটি সেবছরের একমাত্র বাঙালি চলচ্চিত্র যেটি চলচ্চিত্র উৎসবে প্রবেশ পায়। সংযুক্ত আরব আমিরাতের বৃহত্তম শহর দুবাইয়ে এই চলচ্চিত্র উৎসবটি ৬ই থেকে ১৩ই ডিসেম্বরের মাঝে অনুষ্ঠিত হয়।
২০১৮ সালের ২৬শে মে ইন্ডিয়া হ্যাবিট্যাট সেন্টার দ্বারা অনুষ্ঠিত প্রখ্যাত হ্যাবিট্যাট চলচ্চিত্র উৎসবের ১৩তম সংস্করণেও এই চলচ্চিত্রটি দেখানো হয়। সূত্র অনুসারে চলচ্চিত্রটি হাউসফুল দর্শকদের নিকট প্রদর্শিত হয় এবং শ্রোতৃবৃন্দ কর্তৃক উঠে দাঁড়িয়ে অভ্যর্থনা ব্যক্ত করা হয় চলচ্চিত্রটির প্রতি।
২০১৮ সালের ১লা জানুয়ারী, "দ্য টাইমস অব ইন্ডিয়া" একটি প্রতিবেদন মারফত জানায় যে কিছু হিন্দু গোষ্ঠীদের প্রতিবাদের ফলে সিবিএফসি সাক্ষ্যদান পেতে বিলম্ব হওয়ার দরুন চলচ্চিত্রটিকে জাতীয় পুরস্কারের জন্য মনোনীত করা যাবেনা। হারিয়ে যাওয়া সুযোগের প্রতি আক্ষেপ ব্যক্ত করার সাথে সাথেই পরিচালক রঞ্জন ঘোষ উল্লেখ করেছিলেন যে গন্ডগোলের বিষয়টি কোন পুরষ্কারের চেয়ে বেশি গুরুত্বপূর্ণ।
অবশেষে ২৩শে মার্চ, ২০১৮ এ রং বেরঙের কড়ি মুক্তি পায়; প্রেসের প্রতিক্রিয়া তথা লোকজনের অভিমত ব্যাপকভাবে ইতিবাচক হলেও, ছোটোমাপে প্রি-রিলিজ প্রচারণার দরুন প্রথম সপ্তাহের অন্তিমেও দর্শকদের তেমন বিপুলসংখ্যায় হলগুলিতে আসতে দেখা যায়না। এটি শহর সিনেমা হলগুলিতে মোট তিন সপ্তাহ এবং শহরতলির হলগুলিতে অতিরিক্ত দুই সপ্তাহের সময়-কাল সম্পন্ন করে। মোট পাঁচ সপ্তাহ জুড়ে সিনেমা হলগুলিতে রং বেরঙের কড়ি চলেছিল।
চাহারিকার জেলা
চাহারিকার জেলা () আফগানিস্তানের পারওয়ান প্রদেশের একটি অন্যতম জেলা। জেলাটির রাজধানী শহরের নাম হচ্ছে চরিকর।
বিমূর্তন (গণিত)
গণিতের বিমূর্তীকরণ একটি গাণিতিক ধারণার অন্তর্নিহিত সারাংশ বের করার প্রক্রিয়া, প্রকৃত বৈশ্বিক বস্তুগুলির উপর যেকোনো নির্ভরতা সরানো যার সাথে এটি মূলত সংযুক্ত করা হয়েছে এবং এটি সাধারণকরণ করা যাতে এটি ব্যাপক অ্যাপ্লিকেশন বা সমতুল্য ঘটনাগুলির অন্যান্য বিমূর্ত বর্ণনাগুলির মধ্যে মিলিত হয়। আধুনিক গণিতের সবচেয়ে বিমূর্তণ অংশ দুটি শ্রেণী তত্ত্ব এবং মডেল তত্ত্ব।
অন্তর্নিহিত নিয়ম এবং ধারণা সনাক্ত করা এবং বিমূর্ত কাঠামো হিসাবে সংজ্ঞায়িত করার আগে, গণিতের অনেক এলাকা বাস্তব বিশ্ব সমস্যাগুলির গবেষণা শুরু করে। উদাহরণস্বরূপ, জ্যামিতিটির মূল উত্সের দূরত্ব এবং এলাকাসমূহের গণনার সূচনা; বীজগণিতের গাণিতিক সমস্যা সমাধানের পদ্ধতি পাটিগণিতের নিয়মে শুরু করে।
বিমূর্তন (কম্পিউটার বিজ্ঞান)
সফটওয়্যার প্রকৌশল ও কম্পিউটার বিজ্ঞানে বিমূর্তন হচ্ছেঃ
ডেটা টাইপ
কম্পিউটার বিজ্ঞান এবং কম্পিউটার প্রোগ্রামিংয়ে, একটি ডাটা টাইপ বা শুধুমাত্র টাইপ ডাটার একটি বৈশিষ্ট্য যা কম্পাইলার বা ইন্টারপ্রেটারকে প্রোগ্রামারের ডেটা ব্যবহার করার উদ্দেশ্যে যেভাবে ব্যাখ্যা করে। বেশিরভাগ প্রোগ্রামিং ভাষাগুলি বাস্তব, পূর্ণসংখ্যা এবং বুলিয়ানগুলির সাধারণ তথ্য প্রকার সমর্থন করে। একটি ডাটা টাইপ এমন মানগুলিকে বাধা দেয় যা একটি অভিব্যক্তি, যেমন একটি পরিবর্তনশীল বা একটি ফাংশন নিতে পারে। এই তথ্য প্রকার তথ্যগুলির উপর তথ্যাদি, তথ্যটির অর্থ, এবং যে ধরনের মানগুলি সংরক্ষণ করা যেতে পারে তা সংজ্ঞায়িত করে। একটি মান যা একটি অভিব্যক্তি তার মান নিতে পারে।
রানিবাঁধ বিধানসভা কেন্দ্র
রানিবাঁধ (বিধানসভা কেন্দ্র) ভারতীয় রাজ্য পশ্চিমবঙ্গের বাঁকুড়া জেলার একটি বিধানসভা কেন্দ্র। এই কেন্দ্রটি তপসিলি উপজাতির জন্য সংরক্ষিত।
ভারতের সীমানা পুনর্নির্ধারণ কমিশনের নির্দেশিকা অনুসারে, ২৪৯ নং রানিবাঁধ বিধানসভা (এসটি) কেন্দ্রটি রানিবাঁধ, হিরাবাঁধ সমষ্টি উন্নয়ন ব্লক এবং খাতরা সমষ্টি উন্নয়ন ব্লক গুলির অন্তর্গত।
রানিবাঁধ বিধানসভা কেন্দ্রটি ৩৬ নং বাঁকুড়া লোকসভা কেন্দ্র এর অন্তর্গত।
২০০৬ সালের বিধানসভা নির্বাচনে, সিপিআই (এম) এর দেবলিনা হেমব্রম রানিবাঁধ বিধানসভা কেন্দ্র থেকে জয়ী হন তার নিকটতম প্রতিদ্বন্দ্বী ঝাড়খন্ড পার্টি (নরেন) এর আদিত্য কিসকুকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। সিপিআই (এম) এর মকর টুডু ২০০১ সালে জেএমএমের গোপীনাথ সোরেনকে পরাজিত করেন। সিপিআই (এম) এর দেবলিনা হেমব্রম ১৯৯৬ সালে কংগ্রেসের অনিল হাঁসদাকে পরাজিত করেন। সিপিআই (এম) এর আরতি হেমব্রম ১৯৯১ সালে কংগ্রেসের সুদর্শন বাস্কে কে পরাজিত করেন। সিপিআই (এম) এর রামপদ মান্ডি ১৯৮৭ সালে কংগ্রেসের চন্দ্র মোহন মুর্মুকে এবং ১৯৮২ সালে নির্দলের জলেশ্বর সোরেনকে পরাজিত করেন। সিপিআই (এম) এর সুচন্দ সোরেন ১৯৭৭ সালে জনতা পার্টির যাদুনাথ মুর্মুকে পরাজিত করেন।
১৯৭২ সালে কংগ্রেসের অমলা সোরেন জয়ী হন। সিপিআই (এম) এর সুচন্দ সোরেন ১৯৭১ এবং ১৯৬৯ সালে জয়ী হন। কংগ্রেসের বি. হেমব্রম ১৯৬৭ সালে জয়ী হন। ১৯৬২ সালে সিপিআই জলেশ্বর হাঁসদা জয়ী হন। এর আগে রানিবাঁধ কেন্দ্রে আসন বিদ্যমান ছিল না।
স্বাধীন ভারতের প্রথম নির্বাচন ১৯৫১ সালে, কংগ্রেসের আশুতোষ মল্লিক এবং হিন্দু মহাসভার অমূল্য রতন ঘোষ উভয়ই খাতরা যৌথ বিধানসভা কেন্দ্র থেকে জয়ী হন।
হোসে ফেরার
হোসে ভিনসেন্তে ফেরার দে ওতেরো ই সিনত্রোন (৮ জানুয়ারি ১৯১২ - ২৬ জানুয়ারি ১৯৯২) ছিলেন একজন পুয়ের্তো রিকান অভিনেতা, মঞ্চ ও চলচ্চিত্র পরিচালক। তিনি প্রথম পুয়ের্তো রিকান অভিনেতা এবং প্রথম হিস্পানিক অভিনেতা হিসেবে একাডেমি পুরস্কার অর্জন করেন।
১৯৪৭ সালের ফেরার "সাইরানো দে বের্গেরাক" মঞ্চনাটকে অভিনয় করে টনি পুরস্কার অর্জন করেন এবং ১৯৫০ সালে এই নাটকের "চলচ্চিত্ররূপে" কাজ করে শ্রেষ্ঠ অভিনেতার জন্য একাডেমি পুরস্কার অর্জন করেন। ১৯৫২ সালে তিনি "দ্য শ্রাইক" নাটকে অভিনয় করে ডিস্টিংগুইশড ড্রামাটিক অ্যাক্টর পুরস্কার এবং "দ্য শ্রাইক", "দ্য ফোরপোস্টার" এবং "স্ট্যালাগ সেভেন্টিন" মঞ্চনাটকের জন্য সেরা পরিচালকের পুরস্কার অর্জন করেন।
মার্কিন মঞ্চনাটকে তার অবদানের জন্য ১৯৮১ সালে আমেরিকান থিয়েটার হল অব ফেমে তার নাম অন্তর্ভুক্ত করা হয়। ১৯৮৫ সালে তিনি রোনাল্ড রেগনের নিকট থেকে ন্যাশনাল মেডেল অব আর্টস গ্রহণ করেন, তিনিই প্রথম অভিনেতা হিসেবে এই সম্মানে ভূষিত হন। ২০১২ সালের ২৬শে এপ্রিল মার্কিন যুক্তরাষ্ট্রের ডাক বিভাগে তার সম্মানে স্ট্যাম্প ইস্যু করে।
ফেরার ১৯১২ সালের ৮ই জানুয়ারি পুয়ের্তো রিকোর সান হুয়ানে জন্মগ্রহণ করেন। তার পিতা রাফায়েল ফেরার সান হুয়ানের একজন অ্যাটর্নি ও লেখক ছিলেন। তার মাতা মারিয়া প্রোভিদেন্সিয়া সিনত্রোন পুয়ের্তো রিকোর ইয়াবুকোয়ায় জন্মগ্রহণ করেছিলেন। তার পিতামহ গাব্রিয়েল ফেয়ার হার্নান্দেজ স্পেন থেকে পুয়ের্তো রিকোর স্বাধীনতার সময়কালে একজন ডাক্তার ও অ্যাডভোকেট ছিলেন। ফেরারের দুইজন ছোট বোন রয়েছে, তারা হলেন এলভিরা ও লেতিশিয়া।
ফেরারের ব্রডওয়ে মঞ্চে পরিচালক হিসেবে অভিষেক হয় "ভিকি" (১৯৪২) নাটক দিয়ে। তিনি এই নাটকে কেন্দ্রীয় চরিত্রে অভিনয় করেন। নাটকটি অল্প কিছুদিন মঞ্চস্থ হয়। তিনি মার্গারেট ওয়েবস্টারের নির্দেশনায় ব্রডওয়ের "ওথেলো" (১৯৪৩-১৯৪৪) নাটকে ইয়াগো চরিত্রে অভিনয় করেন। এই নাটকে পল রোবসন নাম ভূমিকায়, ওয়েবস্টার এমিলিয়া চরিত্রে এবং ফেরারের স্ত্রী উটা হ্যাগেন ডেসডিমোনা চরিত্রে অভিনয় করেন। নাটকটি ২৯৬ বার মঞ্চস্থ হয়, যা সে সময়ের দীর্ঘতম সময় মঞ্চস্থ শেকসপিয়ারীয় নাটক।
ফেয়ার "স্ট্রেঞ্জ ফ্রুট" (১৯৪৫-১৯৪৬) নাটকটি প্রযোজনা ও পরিচালনা করেন। এতে কেন্দ্রীয় চরিত্রে অভিনয় করেন মেল ফেরার। এই সময়ে তিনি ১৯৪৫ সালের "ফিলো ভ্যান্স" বেতার নাটকে ডিটেকটিভ ফিলো ভ্যান্স চরিত্রের জন্য কণ্ঠ দেন।
ফেরার মলাশয়ের ক্যান্সারে আক্রান্ত হয়ে ১৯৯২ সালের ২৬শে জানুয়ারি ফ্লোরিডার কোরাল গেবলসে মৃত্যুবরণ করেন। তাকে পুয়ের্তো রিকোর পুরনো সান হুয়ানের সান্তা মারিয়া মাগদালেনা দে পাজ্জিস সমাধিতে সমাহিত করা হয়।
কেলাসবিজ্ঞান
কেলাসবিজ্ঞান বিজ্ঞানের একটি ব্যবহারিক শাখা যেখানে কেলাসিত কঠিন পদার্থের অভ্যন্তরে পরমাণুসমূহের বিন্যাস ও বন্ধন নিয়ে এবং কেলাস পিঞ্জরসমূহের (crystal lattice) জ্যামিতিক কাঠামো বের করা নিয়ে গবেষণা করা হয়। চিরায়তভাবে কেলাসসমূহের আলোকীয় ধর্মগুলিকে খনিজবিজ্ঞান ও রসায়নবিজ্ঞানে বিভিন্ন পদার্থ চিহ্নিত করতে ব্যবহার করা হত। আধুনিক কেলাসবিজ্ঞানে কেলাসের ভেতরে রঞ্জনরশ্মি চালনা করে সেগুলির অপবর্তন পর্যবেক্ষণ ও বিশ্লেষণ করা হয়, যেখানে কেলাসগুলি এক ধরনের আলোক গরাদ বা জালি হিসেবে কাজ করে। রঞ্জনরশ্মি কেলাসবিজ্ঞানের বিভিন্ন কৌশল ব্যবহার করে রসায়নবিদেরা বিভিন্ন খনিজ ও জৈব পদার্থের (যেমন প্রোটিন বা ডিএনএ) জটিল, বৃহদাকার অণুর আভ্যন্তরীণ কাঠামো ও এদের অন্তর্নিহিত বিভিন্ন রাসায়নিক বন্ধন নির্ণয় করতে পারেন। রঞ্জনরশ্মি ছাড়াও ইলেকট্রন ও নিউট্রন রশ্মির অপবর্তন-ভিত্তিক কেলাসবিজ্ঞানও বিদ্যমান।
জাতিসংঘ ক্ষেত্রটিকে মর্যাদা দিয়ে ২০১৪ সালকে কেলাসবিজ্ঞানের আন্তর্জাতিক বছর হিসেবে ঘোষণা দেয়।
পিএইচপি ফ্যামিলি
পিএইচপি ফ্যামিলি পূর্বে পিএইচপি পরিবার পূর্বে পিএইচপি গ্রুপ অব ইন্ডাস্ট্রিজ নামে পরিচিত ছিল যা চট্টগ্রামে অবস্থিত একটি বাংলাদেশী কোম্পানি। এটি ১৯৬৯ সালে সুফি মোহাম্মদ মিজানুর রহমান কর্তৃক প্রতিষ্ঠিত হয়, যিনি গ্রুপের বর্তমান চেয়ারম্যান।পিএইচপি অটোমোবাইলস লিমিটেড পিএইচপি ফ্যামিলির একটি অংশ যা প্রোটন পিএইচপি হিসাবে ২০১৭ সাল থেকে প্রোটন কার উৎপাদন শুরু করেছে।
অটোমোবাইল ছাড়াও, কোম্পানি মোটরবাইক উৎপাদন।
ব্রাহিম দিয়াজ
ব্রাহিম দিয়াজ (; জন্ম ৩ আগস্ট ১৯৯৯) শুধুমাত্র ব্রাহিম নামেই যিনি অধিক পরিচিত, হলেন একজন পেশাদার স্পেনীয় ফুটবলার, যিনি বর্তমানে স্পেনীয় ক্লাব রিয়াল মাদ্রিদ ও স্পেন অ-২১ দলে মধ্যমাঠের খেলোয়াড় হিসেবে খেলেন।
ব্রাহিম খেলোয়াড়ি জীবন নিজ শহরের মালাগায় শুরু করলেও ১৬ বছর বয়সে ম্যানিচেস্টার সিটি তাকে £২০০,০০০ এর বিনিময়ে দলে নেয়।২১ সেপ্টেম্বর ২০১৬ তারিখে, ইএফএল কাপে সোয়ানসি সিটির বিপক্ষে একটি ম্যাচে ৮০ মিনিটে বদলি খেলোয়াড় হিসেবে প্রথম ম্যানচেস্টার সিটির হয়ে মাঠে নামেন।৫ দিন পর ক্লাবের সাথে তিন বছরের জন্য চুক্তিবদ্ধ হন।
শীতকালীন দলবদলের সময় ৬ জানুয়ারিতে রিয়াল মাদ্রিদ তাকে £১৫.৫ মিলিয়নের (€১৭ মিলিয়ন) বিনিময়ে কিনে নেয়,কিছু শর্ত সাপেক্ষে যা £২২ মিলিয়ন (€২৪ মিলিয়ন) পর্যন্ত হতে পারে।তিনি ক্লাবের সাথে ২০২৫ সাল পর্যন্ত চুক্তিবদ্ধ হন।শর্তানুযায়ী ভবিষ্যতে এই খেলোয়াড় বিক্রি করলে টাকার ১৫ শতাংশ ম্যানচেস্টার সিটিকে দিতে হবে।অন্য কোনো ম্যানচেস্টার ক্লাবের জন্য যা হবে ৪০ শতাংশ।
ব্রাহিম স্পেনের মেলিয়ায় এক স্পেনীয় দম্পতির ঘরে জন্ম নিলেও দাদা-দাদীর কারণে তিনি মরক্কোর হয়েও খেলতে পারবেন।স্পেনের যুবদল স্পেন অ-১৭ হয়ে প্রথম আন্তর্জাতিক অভিষেক করেন,সেখানে তিনি টিম অফ দ্যা টুর্নামেন্টে স্থান পান এবং ভালো প্রদর্শনীর জন্য প্রসংশিত হন।
ম্যানচেস্টার সিটি
ঘোরবন্দ জেলা
ঘোরবন্দ জেলা () আফগানিস্তানের পারওয়ান প্রদেশের একটি অন্যতম জেলা। ঘোরবন্দ হিন্দু কুশের দক্ষিণ তীরে অবস্থিত এবং কোহ দমনের প্রাচীন উপত্যকার পশ্চিম সীমানান্ত বরাবর গড়ে উঠেছে। এটি আফগানিস্তানের রাজধানী কাবুল থেকে প্রায় ৫০ কিলোমিটার দূরে অবস্থিত। রাজধানী শহর সিয়াগার্ডে অবস্থান করছে যেটি সিয়া গার্ড নামেও পরিচিত। জেলাটি পারওয়ান প্রদেশের সবথেকে বৃহত্তম জেলা হিসেবে পরিচিত, যা ২০০৩ সালের আদমশুমারির আনুমানিক হিসাব অনুযায়ি ৭৪,১২৩ জন জনসংখ্যার ঘনত্বের সাথে ৮৯৯ বর্গ কিলোমিটার এলাকা জুড়ে ঘিরে রেখেছে। ঘোরবান্দ নদী জেলাটির মধ্য দিয়ে প্রবাহিত হয়। এখানে প্রায় ৫৮টি কমিউনিটি ডেভেলপমেন্ট কাউন্সিল এবং ১০৯ টির মত গ্রাম রয়েছে।
ভুপিন্দর সিং
মহারাজা স্যার ভুপিন্দর সিং (; জন্ম: ১২ অক্টোবর, ১৮৯১ - মৃত্যু: ২৩ মার্চ, ১৯৩৮) তৎকালীন ব্রিটিশ ভারতের পাতিয়ালার মতি বাগ রাজপ্রাসাদে জন্মগ্রহণকারী যুবরাজশাসিত পাতিয়ালার মহারাজা ও প্রথিতযশা প্রথম-শ্রেণীর ভারতীয় ক্রিকেটার ছিলেন। তিনি ১৯০০ থেকে ১৯৩৮ সময়কাল পর্যন্ত মহারাজার দায়িত্বে ছিলেন।
পাতিয়ালার মহারাজা নামেই পরিচিতি পান। তবে, অমিতব্যয়িতা ও ক্রিকেটের প্রতি একনিষ্ঠতাই অধিক পরিচিতি এনে দিয়েছে তাঁকে।
পাতিয়ালার মতি বাগ রাজপ্রাসাদে ভুপিন্দর সিংয়ের জন্ম। আইচিসন কলেজে পড়াশোনা সম্পন্ন করেছেন। ৯ বছর বয়সে স্বীয় পিতা মহারাজা রাজিন্দর সিংয়ের দেহাবসানের ফলে ৯ নভেম্বর, ১৯০০ তারিখে পাতিয়ালার মহারাজার উত্তরাধিকারী হিসেবে মনোনীত হন। নাবালক থাকায় আঠারো বছর বয়স হবার পূর্ব-পর্যন্ত রাজপ্রতিনিধিত্বকারী সংঘ তাঁর পরিবর্তে দায়িত্ব পরিচালনা করে। ১ অক্টোবর, ১৯০৯ তারিখে আংশিক ক্ষমতাপ্রাপ্ত হন। অতঃপর ৩ নভেম্বর, ১৯১০ তারিখে ভারতের ভাইসরয় চতুর্থ আর্ল মিন্টো পূর্ণাঙ্গ ক্ষমতাভার প্রদান করেন।
ফ্রান্স, বেলজিয়াম ও ইতালিতে জেনারেল স্টাফ হিসেবে নিযুক্ত ছিলেন। প্রথম বিশ্বযুদ্ধ চলাকালে সম্মানসূচক লেফটেন্যান্ট কর্নেলের দায়িত্ব পালন করেন। ১৯১৮ সালে সম্মানসূচক মেজর জেনারেল ও ১৯৩১ সালে সম্মানসূচক লেফটেন্যান্ট জেনারেল পদে উপনীত হন। ১৯২৫ সালে সম্মিলিত জাতিপুঞ্জে ভারতের প্রতিনিধিত্ব করেছিলেন তিনি। ভারতীয় প্রিন্সেস চেম্বারে ১৯২৬ থেকে ১৯৩৮ সময়কালে ১০ বছর চ্যান্সেলরের দায়িত্ব পালন করেছেন। গোল টেবিল বৈঠকেও প্রতিনিধিত্ব করেছেন মহারাজা ভুপিন্দর সিং।
ভারতের প্রথম ব্যক্তি হিসেবে মহারাজা ভুপিন্দর সিংয়ের নিজস্ব বিমান ছিল। ১৯১০ সালে যুক্তরাজ্য থেকে এটি ক্রয় করেছিলেন তিনি। সেলক্ষ্যে পাতিয়ালায় বিমানবন্দর নির্মাণ করেন। নন্দিত স্থাপত্যশৈলীতে গড়া ভবনের অবকাঠামো পাতিয়ালায় নির্মাণ করেন। এছাড়াও, পাতিয়ালায় কালীমন্দির ও কান্দাঘাটে গ্রীষ্মকালীন অবকাশ কাটানোর লক্ষ্যে চৈল প্রাসাদের সাথে চৈল ভিউ প্যালেস এবং শিমলায় ওক ওভার ও সেদার লজ নির্মাণের জন্যে পরিচিতি পেয়ে আসছেন। বর্তমানে এগুলো যথাক্রমে হিমাচল প্রদেশের মূখ্যমন্ত্রী ও পাঞ্জাব রাজ্যের অতিথিশালা হিসেবে ব্যবহৃত হচ্ছে।
ব্যতিক্রমধর্মী পদক সংগ্রাহক হিসেবেও তাঁর পরিচিতি ছিল। বিশ্বাস করা হয় যে, ঐ সময়ে তিনি বিশ্বের সর্ববৃহৎ সংগ্রহশালা গড়ে তুলেছিলেন। চইল মিলিটারি স্কুলের অধিকাংশ ভবন পাতিয়ালার মহারাজা ভারত সরকারকে দান করেন। ১৯১৭ সালে স্যার ভুপিন্দর সিং পাতিয়ালা স্টেট ব্যাংক প্রতিষ্ঠা করেন।
তিনি ক্রীড়াবিদ হিসেবে সুপরিচিত ছিলেন। তাঁর পরিচালনায় ক্রিকেটে পাতিয়ালা একাদশ ও পোলোতে পাতিয়ালা টাইগার্স ভারতের অন্যতম সেরা দল ছিল। ১৯১১ সালে ভারত দলের অধিনায়কের দায়িত্বে থেকে ইংল্যান্ড গমন করেন। ১৯১৫ থেকে ১৯৩৭ সময়কালে ২৭টি প্রথম-শ্রেণীর খেলায় অংশগ্রহণের সুযোগ হয় তাঁর। ১৯২৬-২৭ মৌসুমে মেরিলেবোন ক্রিকেট ক্লাবের সদস্যরূপে খেলেন। নয়ানগরের জাম সাহিব কুমার শ্রী রঞ্জিতসিংজীর সম্মানার্থে তিনি রঞ্জী ট্রফি দান করেন। ১৯৩২ সালে ভারতের ইতিহাসের প্রথম টেস্টে আসন্ন ইংল্যান্ড সফরে তাঁকে অধিনায়করূপে নির্বাচিত করা হয়েছিল। কিন্তু, দুই সপ্তাহ পূর্বে স্বাস্থ্যের অবনতি ঘটায় তাঁর পরিবর্তে পোরবন্দরের মহারাজাকে দায়িত্বভার প্রদান করা হয়।
ব্যক্তিগত জীবনে পাঁচবার পাণিগ্রহণ করেছেন ভুপিন্দর সিং। এছাড়াও অগণিত উপ-পত্নী ছিল তাঁর। ২৩ মার্চ, ১৯৩৮ তারিখে ৪৭ বছর বয়সে ভুপিন্দর সিংয়ের দেহাবসান ঘটে।
জবল সরজ জেলা
জবল সরজ অথবা জবল আল-সিরাজ () আফগানিস্তানের রাজধানী কাবুলের উত্তরে পারওয়ান প্রদেশে অবস্থিত একটি জেলা। এটি পাহাড়ের উচ্চ শিখর দ্বারা বেষ্টিত জেলা হিসেবে পরিচিত। গ্রীষ্মকালে কাবুল এবং অন্যান্য প্রদেশের লোকেজনের অবকাশ যাপনের জন্য জবল সরজ এ চলে আসেন। জেলাটির রাজধানী শহরের নাম হচ্ছে জবল সরজ।
এলাহাবাদ বিমানবন্দর
এলাহাবাদ বিমানবন্দর (আইএটিএ: আইএক্সডি, আইসিএও: ভিইএবি) ভারতের উত্তর প্রদেশ রাজ্যের এলাহাবাদ শহরের একটি সামরিক বিমানবন্দর ও সরকারি বিমানবন্দর। এটি এলাহাবাদ শহর থেকে ১২ কিলোমিটার (৭.৫ মাইল) দূরে অবস্থিত বোমরালিতে অবস্থিত এবং এটি অন্তর্দেশীয় উড়ানগুলির জন্য কার্যকরী। এটি ভারতের প্রাচীনতম বিমানবন্দরগুলির মধ্যে একটি।
২০১১ সালের জানুয়ারিতে একটি নতুন টার্মিনাল নির্মাণ শুরু হয় এবং ডিসেম্বর ২০১৮ সালে এটি সমাপ্ত হয়। এটি ভারতের প্রধানমন্ত্রী নরেন্দ্র মোদি উদ্বোধন করেন। টার্মিনাল ₹১৬৪ কোটি টাকা (২৩ মিলিয়ন মার্কিন ডলার) ব্যায়ে নির্মিত হয়েছে। এই টার্মিনাল নির্মাণের জন্য মোট ৮৩ একর (৩৪ হেক্টর) বরাদ্দ করা হয়েছিল।
টার্মিনালে সর্বোচ্চ যাত্রী ধারন ক্ষমতা ৩০০ জন এবং এয়ারবাস এ৩২০ এবং বোয়িং ৭৩৭ -এর জন্য চারটি বিমান পার্কিংয়ের ব্যাবস্থা রয়েছে।
ভবনটি ট্যাক্সি ট্র্যাকের উপর একটি বৈদ্যুতিক চালিত ট্রলি গেট রয়েছে যা বিমানবন্দর কর্তৃপক্ষ এবং ভারতীয় বিমান বাহিনীর কর্যক্রমের এলাকাকে পৃথক করে। টার্মিনালের নির্মান কার্যে ফ্লাই অ্যাশ দ্বারা তৈরি ইট ব্যবহার করা হয়েছে; এছাড়া দ্বৈত উত্তাপিত দরজা এবং জল সংগ্রহের সাথে সজ্জিত এবং এর নিজস্ব একটি বর্জ্য পরিশোষন কেন্দ্র রয়েছে।
১৬ ডিসেম্বর ২০১৮ সালে এলাহাবাদ বিমানবন্দরে নতুন টার্মিনাল উদ্বোধন করেন প্রধানমন্ত্রী নরেন্দ্র মোদি। ১৬৪ কোটি টাকায় ব্যায়ে নির্মিত টার্মিনালটি একই সময়ে ৩০০ জন যাত্রীকে পরিচালনা করতে পারবে।
আবদুল ওয়াহেদ (রাজনীতিবিদ)
আবদুল ওয়াহেদ বোকাইনগরী ছিলেন ময়মনসিংহের গৌরীপুরের প্রথিতযশা রাজনৈতিক নেতা। তিনি কলকাতার এসেম্বলীর সদস্য ছিলেন এছাড়াও পুর্ব পাকিস্তান আইন পরিষদ সদস্য হিসেবেও নির্বাচিত হয়েছিলেন। 
১৯০৫ সালে শেরেবাংলা একে ফজলুল হকের কৃষক শ্রমিক দলে যোগ দেন তিনি। কংগ্রেসের লাঙল প্রতীকে নির্বাচন করে কলকাতার এসেম্বলীর সদস্য হয়েছিলেন। কলকাতা এসেম্বলিতে বাংলায় বক্তৃতা নিষিদ্ধ ছিল। অধিবেশনে তিনি বাংলায় বক্তৃতা দিতে শুরু করলে স্পীকার তাঁকে বাংলায় বক্তৃতা দিতে নিষেধ করতে থাকেন। তা অগ্রাহ্য করে তিনি বাংলাতেই পুরো বক্তব্য দেন। কলকাতা এসেম্বলিতে বাংলা ভাষায় বক্তৃতা দেবার অধিকার নিয়ে তিনি আন্দোলন করেন। 
১৯৩৭ সনে কৃষক প্রজা পার্টি থেকে মনোনয়ন নিয়ে অবিভক্ত বাংলার এবং দেশ বিভাগের পর ১৯৫৪ সনে যুক্তফ্রন্টের হয়ে নির্বাচন করে তৎকালীন পুর্ব পাকিস্তান আইন পরিষদ সদস্য(এমএলএ) নির্বাচিত হন । ১৯৪৯ সালে তিনি গৌরীপুর পৌরসভার চেয়ারম্যান নির্বাচিত হন।
তিনি নিখিল বঙ্গ প্রজা সমিতির সদস্য ছিলেন। গৌরীপুরে ভাষা আন্দোলনের সময়ও তিনি সক্রিয় ভূমিকা পালন করেন।
গৌরীপুরে নারীশিক্ষা ও উচ্চতর শিক্ষা সম্প্রসারণের লক্ষ্যে তিনি গৌরীপুর বালিকা উচ্চ বিদ্যালয় এবং কলেজ প্রতিষ্ঠায় অগ্রণী ভূমিকা পালন করেন। গৌরীপুর কলেজের প্রথম গভর্নিং বডির প্রতিষ্ঠাতা সভাপতি ছিলেন তিনি।
উমাটুমনি
উমাটুমনি বা উমাবন, ব্রহ্মপুত্র নদীর বিশ্বনাথ ঘাটের বুঢ়ীগাং নদী ও ব্রহ্মপুত্রর ব-চেড়া সোঁতার সংগমস্থলে অবস্থিত একটা প্রাকৃতিক নদী দ্বীপ। বিশ্বনাথ চারিআলি শহর থেকে দক্ষিনে ৬ কি: মি: দূরে এই উমাটুমনি বা উমাবন অবস্থিত।
উমাটুমনির প্রাকৃতিক সৌন্দর্য্য অত্যন্ত অনুপম। পুরানো পুঁথি 'পীঠমালা তন্ত্র' মতে, উমাতুমনিতে ২২টি পবিত্র থান থাকলেও বর্তমানে উক্ত সংখ্যক থান দেখা যায় না। এখানে ১৭৪১ সালে আহোম স্বর্গদেউ শিব সিংহের স্থাপন করা উমা মন্দির আছে। ভগবান শিবের নটরাজরূপে সতীর মৃতদেহ নিয়ে তাণ্ডবনৃত্য করার সময়ে সতীর বাম বাহু ও স্তন পড়ে বলে কিম্বদন্তিতে আছে। কথিত আছে, হরকে পতিরূপে পাবার জন্য উমা এখানে তপস্যা করেছিলেন বলে এর নাম 'উমাবন' হয়। উমার তপস্যা করা স্থানে দেবালয় আছে। এখানে উমা ভাগবতী, মহেশ্বর শিবের দেবালয়, নাঙ্গলেশ্বর দেবালয়, সিদ্ধেশ্বর দেবালয়আছে।
আহোম যুগে বিশ্বনাথ তীর্থক্ষেত্রকে কেন্দ্র করে যখন নগর গড়ে উঠেছিল তার নাম ছিল সলা নগর বা সলা বাসর। ব্রহ্মপুত্রের মধ্যে থাকা সলাটুমনি বা উমা টুমনির কোঠটি বিশ্বনাথ শহরের দ্বিতীয় অংশ। পশ্চিম অংশ বাদ দিয়ে গোটা দ্বীপটিকে ঘিরে একটা ট্রাপিজিয়াম আকৃতির কোঠ আছে। অন্যদিকে, এর অভ্যন্তরে 'ব' বর্ণের মতো অন্য একটা গড় গভীর পরিখাসহ উত্তর-দক্ষিণে আছে। জানামতে ১৫৩১ সালে বিদেশী আক্রমণ প্রতিহত করতে কনসেং বরপাত্রর হতুয়া চুহুংমুং স্বর্গদেউ এই কোঠ বাঁধিয়ে দেন। এখানেই ১৫৩২ সালে তিনদিন তিনরাত যুদ্ধ করে অসমীয়া সৈন্য বিদেশী আক্রমণ প্রতিহত করেছিল।
উমং কুমার
উমং কুমার হলেন একজন ভারতীয় চলচ্চিত্র পরিচালক। তিনি হিন্দি চলচ্চিত্রে একজন প্রোডাকশন ডিজাইনার হিসেবে অধিক পরিচিত। তিনি জি টিভি ৯০-এ "এক মিনিট" নামে একটি বিখ্যাত অনুষ্ঠানের উপস্থাপনা করেছিলেন। ২০১৪ সালে মুক্তিপ্রাপ্ত মেরি কমের জীবনের ওপর নির্মিত প্রিয়াঙ্কা চোপড়া অভিনীত চলচ্চিত্র মেরি কমের মাধ্যমে একজন পরিচালক হিসেবে আত্মপ্রকাশ করেন। এই চলচ্চিত্রটি একটি সমালোচকদের কাছে যেমন প্রশংসিত হয়েছিল তেমনি বাণিজ্যিকভাবেও সাফল্য লাভ করেছিল। তিনি এবং তার এই চলচ্চিত্রটি বেশ কয়েকটি পুরষ্কার এবং মনোনয়ন পেয়েছিল, যার মধ্যে সেরা জনপ্রিয় চলচ্চিত্রের জন্য জাতীয় চলচ্চিত্র পুরস্কার অন্যতম। সর্বজিৎ সিংয়ের ওপর তিনি তার দ্বিতীয় চলচ্চিত্র, সর্বজিৎও ছিল একটি জীবনীমূলক চলচ্চিত্র। এই চলচ্চিত্রটি বাণিজ্যিকভাবে সফল হওয়ার পাশাপাশি সমালোচকদের কাছ থেকে প্রশংসা কুড়িয়েছে। পরবর্তীতে তিনি তার তৃতীয় ছবি ভূমি নিয়ে উপস্থিত হন, যেটি সঞ্জয় দত্তের প্রত্যাবর্তন চলচ্চিত্র ছিল; কিন্তু এটি সমালোচকদের কাছ থেকে প্রশংসা কুঁড়াতে ব্যর্থ হওয়ার পাশাপাশি বাণিজ্যিকভাবেও ব্যর্থ হয়েছিল।
অরূপ কুমার দত্ত
অরূপ কুমার দত্ত একজন ভারতীয় লেখক তথা সাংবাদিক। তিনি প্রাপ্তবয়স্কদের জন্য ১৬টি গ্রন্থ এবং কিশোর-কিশোরীদের জন্য ১৭টি অভিযান উপন্যাস রচনা করেছেন। ২০১৪ সালে অ্যাসিয়েসন অফ রাইটারস ও ইলাষ্ট্রেটরস ফর চিল্ডরেন তাঁকে জীবনব্যাপী সাধনা পুরস্কার প্রদান করে। তিনি আন্তর্জাতিক শিশু বর্ষের জন্য প্রদান করা ১৯৭৯ সালের শংকর পুরস্কার ছাড়াও বহু পুরস্কার-সম্মাননা লাভ করেছেন। তাঁর অবদানের জন্য ভারত সরকার তাঁকে ২০১৮ বর্ষে পদ্মশ্রী পুরস্কার প্রদান করে।
১৯৪৬ সালের ২ জুলাই যোরহাটে অরূপ কুমার দত্তের জন্ম হয়েছিল। তাঁর পিতা গিরীশ দত্ত এবং মাতা ইন্দিরা দত্ত। ৮ বছর বয়সে তাঁকে হিমাচল প্রদেশের দ্য লরেন্স স্কুলে ভর্তি করানো হয়। সেখান থেকে তিননি ১৯৬২ সালে সিনিয়র কেম্ব্রিজ পরীক্ষা উত্তীর্ণ হন। তারপর তিনি দিল্লী বিশ্ববিদ্যালয়ের অন্তর্গত রামজাস কলেজে ভর্তি হন এবং ১৯৬৬ সালে সেখান থেকে ইংরাজী সাহিত্যে স্নাতক ডিগ্রী লাভ করেন। তারপর তিনি ১৯৬৯ সালে দিল্লী বিশ্ববিদ্যালয় থেকে ইংরেজী সাহিত্যে স্নাতকোত্তর ডিগ্রী লাভ করেন।
পড়াশোনার শেষে তিনি অসমে ফিরে আসেন এবং জগন্নাথ বরুয়া মহাবিদ্যালয়ে ইংরাজী বিভাগের অধ্যাপক হিসাবে কর্মজীবন আরম্ভ করেন। অধ্যাপনার সমসাময়িককালে তিনি সাংবাদিকতার ক্ষেত্রে প্রবেশ করেন এবং নিয়মিত বিভিন্ন পত্রিকা তথা সংবাদপত্রে লিখতে থাকেন।
নটরাজ
নটরাজ বেশে শিবের মূর্তি অত্যন্ত জনপ্রিয়। শিব সহস্রনামে শিবের নর্তক ও নিত্যনর্ত নামদুটি পাওয়া যায়। পৌরাণিক যুগের থেকেই নৃত্য ও সঙ্গীতের সঙ্গে শিবের যোগ বিদ্যমান। সমগ্র ভারতে, বিশেষত তামিলনাডুতে, নটরাজের নিকটবর্তী "নৃত্যমূর্তি" নামক শিবের নানান নৃত্যরত মূর্তি সমগ্র ভারতবর্ষে পাওয়া যায়। শিবের সাথে সম্পর্কযুক্ত দুটি নৃত্যের নাম হল তাণ্ডব ও লাস্য। তাণ্ডব ধ্বংসাত্মক এবং পুরুষালি নৃত্য; শিবই কাল-মহাকাল বেশে বিশ্বধ্বংসের উদ্দেশ্যে এই নাচ নাচেন। লাস্য মধুর ও সুচারু নৃত্যকলা; এই আবেগময় নৃত্যকে পার্বতীর নাচরূপে কল্পনা করা হয়। লাস্যকে তাণ্ডবের নারীসুলভ বিকল্প বলে ধরা হয়। তাণ্ডব ও লাস্য নৃত্য যথাক্রমে ধ্বংস ও সৃষ্টির সাথে সম্পর্কযুক্ত।